Κώστας Χατζηχρήστος

Ο Κώστας Χατζηχρήστος (Θεσσαλονίκη, 1921Κώστας Χατζηχρήστος, από τη σειρά βιβλίων "Μεγάλοι Έλληνες Ηθοποιοί" του Μάκη Δελαπόρτα – Αθήνα, 3 Οκτωβρίου 2001) ήταν Έλληνας ηθοποιός από τους σημαντικότερους κωμικούς του παλιού ελληνικού κινηματογράφου.

 Βιογραφία 
Ήταν το 11ο από τα 13 παιδιά της κωνσταντινουπολίτικης καταγωγής οικογένειάς του η οποία την περίοδο της γέννησής του βρισκόταν στην Θεσσαλονίκη, ερχόμενη από την Πόλη και έχοντας περάσει για ένα μικρό διάστημα και από την Καβάλα. Στην συνέχεια, η οικογένειά του μαζί με τον ίδιο εγκαταστάθηκε στο Παγκράτι Αττικής.

Φοίτησε αρχικά στη Στρατιωτική Σχολή της Σύρου και τελείωσε τις σπουδές του στην Καβάλα.  Εργάστηκε σε βαριετέ στο θέατρο "Μισούρι" του Πειραιά και στο θίασο της Νίτσας Γαϊτανάκη όπου έπαιξε στο Στραβόξυλο του Ψαθά. Από το 1945 έως το 1948 δούλεψε με το θίασο οπερέτας του Παρασκευά Οικονόμου και εμφανίστηκε στα βαριετέ "Πεύκα" με τον Γιώργο Οικονομίδη και "Όασις" με τον Μίμη Τραϊφόρο. Την περίοδο 1949-50 συμμετείχε στο μουσικό θίασο Κούλας Νικολαΐδου στο θέατρο "Βερντέν" της λεωφόρου Αλεξάνδρας.

Στο «Βερντέν» ο Χατζηχρήστος θα κάνει και την πρώτη του μεγάλη επιτυχία στο ρόλο του βλάχου Θύμιου, ένα ρόλο που εμπνεύστηκε ο αδελφός της συζύγου του Μαίρης Νικολαίδου, ο Κώστας Νικολαΐδης, της συγγραφικής τριάδας Νικολαΐδη - Ελευθερίου - Λυμπερόπουλου. Από το 1953 έως το 1955 συνεργάζεται με την Καίτη Ντιριντάουα  και τον Κούλη Στολίγκα.

Το 1955, όταν ο θίασος ανεβάζει στο "Περοκέ" την επιθεώρηση "Κόκα-κόλα" των Γιαλαμά - Θίσβιου - Πρετεντέρη, πλέκεται και το ειδύλλιό του με την Ντιριντάουα. Παντρεύτηκαν και απέκτησαν μία κόρη. Ο γάμος τους έλαβε τέλος το 1975 και η Καίτη Οικονόμου, όπως ήταν το πραγματικό όνομα της Ντιριντάουα, πέθανε το Φεβρουάριο του 1996.

Στον κινηματογράφο, ο Χατζηχρήστος πρωτοεμφανίστηκε το 1952 με την ταινία Ο πύργος των ιπποτών των Γιώργου Ασημακόπουλου - Νίκου Τσιφόρου. Σημείωσε τεράστια επιτυχία και στο θέατρο. Μια από τις μεγαλύτερες επιτυχίες στην καριέρα του ήταν ο "Άνθρωπος που γύρισε από τα πιάτα", που πρωτανέβηκε το χειμώνα του 1968-69 με συνθιασάρχες την Άννα Φόνσου και τον Διονύση Παπαγιαννόπουλο. Υπήρξε παραγωγός τριών ταινιών και σκηνοθέτης οκτώ.

Η πορεία του στο θέατρο συνεχίστηκε απρόσκοπτη μέχρι το 1983.

Μετά από μακρά περίοδο απουσίας επέστρεψε την περίοδο 1994-95, παίζοντας στο δικό του χώρο (το "Θέατρο Χατζηχρήστου" στη στοά Πανεπιστημίου & Ιπποκράτους) την επιθεώρηση "Δεν ήξερες, δε ρώταγες" και την επόμενη χρονιά σε συνεργασία με τον Γιώργο Πάντζα το έργο του Κ. Παπαπέτρου "Τρελάθηκα και σώθηκα".

 Προσωπική ζωή και θάνατος 
Ήταν αρραβωνιασμένος με την ηθοποιό Ντίνα Τριάντη, με την οποία είχαν παίξει μαζί σε πολλές ταινίες. Ο πρώτος του γάμος έγινε κατά τη διάρκεια της κατοχής του Άξονα στην Ελλάδα με μια γυναίκα ονόματι Νίτσα που καταγόταν από τη Νάουσα Ημαθίας. Ζούσαν μαζί πολλά χρόνια. Το 1949 παντρεύτηκε τη Μαίρη Νικολαΐδου με την οποία απέκτησε μια κόρη, την Τέτα, σύζυγο του ηθοποιού Πέτρου Φυσσούν. Το 1955 παντρεύτηκε την ηθοποιό Καίτη Ντιριντάουα, με την οποία απέκτησε μία κόρη, τη Μαριαλένα. Χώρισαν το 1975. Κατόπιν παντρεύτηκε την Έλενα Πανταζή, η οποία απεβίωσε ξαφνικά σε ηλικία 42 ετών. Η τελευταία σύζυγός του ήταν η Βούλα Αρβανιτάκη-Χατζηχρήστου.

Τα τελευταία χρόνια έπασχε από καρκίνο. Πέθανε από πνευμονική λοίμωξη στις 3 Οκτωβρίου 2001.

 Αναγνώριση 

Σήμερα, το όνομά του φέρουν οδοί στην Λάρισα και την Θεσσαλονίκη.

 Φιλμογραφία 
ΈτοςΤίτλοςΡόλος1952Ο πύργος των ιπποτών πλανόδιος έμπορος1954Τρεις δραπέτες του φρενοκομείουΛιάκοςΝύχτες της ΑθήναςΚωστάκης1955Γκόλφω ΔήμοςΤα τρία μωράΦίλιππος ΜανταρόπουλοςΠιάσαμε την καλήΘύμιος ΤουλουμοτύρηςΚάλλιο αργά παρά ποτέΟ αγαπητικός της βοσκοπούλας Γκέρλας1956Δολάρια και όνειρα Λάμπρος ΠαπαδόπουλοςΤα κωθώνια του συντάγματοςΘύμιοςΚυνηγώντας τον έρωταΠοιος θα πληρώσει το μάρμαροΟι τρακαδόροι της ΑθήναςΑγαμέμνων1957Τρεις τρελλοί ντετέκτιβςΒαγγέληςΜαρία ΠενταγιώτισσαΘύμιοςΤζιπ, περίπτερο κι αγάπηΓιωργάραςΤσαρούχι, πιστόλι, παπιγιόνΑλέξανδρος ΚορτάκιαςΟ θείος της Βιολέττας (aka Έχει θείο το κορίτσι)Πολυζώης, θυρωρόςΘέλω να ζήσης μανούλα (aka Μανούλα θέλω να ζήσεις)Λάζαρος "Λαχτάρας"Τρία παιδιά βολιώτικαυπενωμοτάρχης Δημόσθένης Δημόπουλος1958ΓερακίναΘύμιοςΟ κόμης Χατζηχρήστοςεπαρχιώτης1959Η Λίζα το 'σκασε ΙορδάνηςΟ Ηλίας του 16ουΗλίαςΛαός και Κολωνάκι ΚώσταςΝα ζήσουν τα φτωχόπαιδα ΤώνηςΟ Θύμιος τα ‘κανε θάλασσαΘύμιος Μπούκουρας / δρ Σπύρος ΜπελίρηςΔιακοπές στην ΚολοπετινίτσαΕυθύμιος ΤαμζούρλαςΈρωτας με δόσειςΦώνταςΣαρακατσάνισσαΚίτσοςΚρυστάλλωΜήτρος1960Τα ντερβισόπαιδαΘόδωροςΔράκουλας και ΣίαΘανάσης ΚαρατρίμπουραςΑντίο ζωήαστυφύλακαςΟ Θύμιος τα 'χει 400Θύμιος Τάμπουλας / Κώστας ΧατζήςΜακρυκωσταίοι και ΚοντογιώργηδεςΘωμάς Μακρυκώστας1961Το έξυπνο πουλίΛουκάς ΜανήςΟ σκληρός άνδρας Ηρακλής ΛεοντόπουλοςΤο παιδί της πιάτσαςΜίμης ΦακήςΚαπετάνιος για κλάματαΣίμος Παπαφίγκος1962Ο ταξιτζής Θανάσης ΠεριμένηςΗ Αθήνα τη νύχταΚώστας ΧατζηχρήστοςΟ Δήμος από τα Τρίκαλα ΠαρασκευάςΠεζοδρόμιοΖανώ Βαχτάγκωφ (Μιστόκλης)Ο Μιχαλιός του 14ου συντάγματοςΜιχαλιός Καραμιχάλης1963Ο καζανόβαςΓιώργος ΧατζηγεωργαλάςΤης κακομοίραςΖήκος Ο κύριος πτέραρχοςΚανέλλος / πτέραρχοςΟ ταυρομάχος προχωρείΜιχάληςΟ ανιψιός μου ο ΜανώληςΜανώλης ΜαραμένοςΟ Θύμιος στη χώρα του στριπτίζΘύμιος1964Η ΣωφερίνααστυνομικόςΟι κληρονόμοιΠαναγιώτης ΤσόκαςΟ θαλασσόλυκοςΠαντελής ΚαζούραςΈνας ζόρικος δεκανέαςδεκανέας Θανάσης Πρασινάδας Ο παράς κι ο φουκαράςΚοσμάς Περιστέρης1965Όχι, κύριε ΤζόνσοναγοραστήςΠράκτορες 005 εναντίον ΧρυσοπόδαρουΚοσμάς Μπουραλάς1966Ο τετραπέρατοςΔήμος ΠουρνάρηςΟ Μελέτης στην άμεσο δράση ΜελέτηςΦως... νερό... τηλέφωνο, οικόπεδα με δόσειςΜανώλης ΠελεκούδηςΈνα καράβι ΠαπαδόπουλοιΘύμιος1967Σήκω χόρεψε συρτάκι1968Ο τυχεράκιαςΧατζηρίνγκο ο τρομερόςΧατζηρίνγκο1969Κακός ψυχρός κι ανάποδοςΘύμιος / Κώστας ΠαπαχατζήςΗ Αθήνα μετά τα μεσάνυχταΚώστας ΧατζηχρήστοςΟ άνθρωπος που γύρισε από τα πιάταΛάκης Πετρής1970Ο απίθανοςΜάκης ΧαρίσηςΈνας χίπης με τσαρούχιαφαρμακοποιόςΤι κάνει ο άνθρωπος για να ζήσειΛέανδρος ΠέρπερηςΈνα μπουζούκι αλλιώτικο από τ’ άλλαΚώστας Καραβέδουρας1971Θύμιος εναντίον ΤσίτσιουΘύμιος / Τσίτσιος1972Η Αλίκη δικτάτωρδιευθυντής εφημερίδας1979Γυναίκες στα όπλαΣτάμος Ζούπας1981Βαράτε με κι ας κλαίω Θύμιος2002Αλέξανδρος και Αϊσέ επιστάτης σχολείου

 Υποσημειώσεις 


 Παραπομπές 

 Εξωτερικοί σύνδεσμοι 
• 

Κατηγορία:Έλληνες παραγωγοί ταινιών
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί θεάτρου
Κατηγορία:Έλληνες σκηνοθέτες
Κατηγορία:Έλληνες κωμικοί